ΓΡΑΠΤΗ ΕΡΩΤΗΣΗ E-0683/02

υποβολή: Miquel Mayol i Raynal (Verts/ALE) προς την Επιτροπή

(12 Μαρτίου 2002)

Θέμα: Εμπόριο ΕΕ-Αλγερίας

Η ΕΕ και η Αλγερίαπέγραψαν, στις 19 Δεκεμβρίου 2001, συμφωνία σύνδεσης.

Η συμφωνία αυτή προβλέπει ειδικότερα καθεστώς ανταλλαγών γεωργικών προϊόντων. Η ΕΕ θα εξάγει στην Αλγερία σιτηρά, ζάχαρη και ελαιούχους σπόρους και θα εισάγει από την Αλγερία λαχανικά, ελαιόλαδο, χυμούς φρούτων και κρασιά.

Εξάλλου, η Αλγερία αναλαμβάνει τηνποχρέωση να καταργήσει σταδιακά τους δασμολογικούς φραγμούς της, ώστε να επιτρέψει τις ευρωπαϊκές βιομηχανικές εξαγωγές.

Μολονότι η αποκατάσταση των σχέσεων αυτών είναι γεγονός ευχάριστο και δημιουργεί την ελπίδα ότι θα συμβάλει στην αποκατάσταση της ειρήνης και το σεβασμό των δικαιωμάτων του ανθρώπου στη χώρα αυτή, είμαστεποχρεωμένοι να διαπιστώσουμε ότι το αναμενόμενο ρεύμα συναλλαγών θα ανταγωνίζεται για άλλη μια φορά τα προϊόντα της Νότιας Ευρώπης, τα οποία ήδη αντιμετωπίζουν κρίση. Και αυτό προς όφελος των πλούσιων γεωργών και των βιομηχάνων της Βόρειας Ευρώπης.

Συμφωνεί η Επιτροπή με την ανάλυση αυτή·

Εάν ναι, ποια αντισταθμιστικά μέτρα σκοπεύει να πάρειπέρ των παραγωγών του Νότου·

Απάντηση του κ. Fischler εξ ονόματος της Επιτροπής

(22 Απριλίου 2002)

Η συμφωνία σύνδεσης μεταξύ της Ευρωπαϊκής Ένωσης και της Αλγερίας μονογράφηκε στις 19 Δεκεμβρίου 2001. Η εν λόγω συμφωνία προβλέπει, στο γεωργικό τομέα, την σταδιακή θέσπιση μεγαλύτερου βαθμού απελευθέρωσης των συναλλαγών γεωργικών προϊόντων μεταξύ της Ένωσης και της Αλγερίας, ενόψει της καθιέρωσης της ευρω-μεσογειακής ζώνης ελευθέρων συναλλαγών που προβλέπεται στη δήλωση της Βαρκελώνης, πουπογράφηκε το 1995 από τις 15 χώρες της Ένωσης και από τους εταίρους μας στη Μεσόγειο.

Στη βάση αυτή, τα δύο μέρη διαπραγματεύθηκαν αμοιβαίες παραχωρήσεις για πολλά γεωργικά προϊόντα. Για να συνεχισθεί η απελευθέρωση, προβλέφθηκε μία ρήτρα που επιτρέπει την ανταλλαγή συμπληρωματικών παραχωρήσεων μετά από το πέμπτο έτος από την έναρξη της ισχύος της συμφωνίας.

Οι προτιμήσεις που προβλέπονται στη μονογραφείσα συμφωνία, αποτέλεσαν το αντικείμενο διαπραγματεύσεων με βάση τις αρχές της δήλωσης της Βαρκελώνης, που προβλέπει ότι το εμπόριο γεωργικών προϊόντων μεταξύ της Κοινότητας και των χωρών της Μεσογείου πρέπει να ελευθερωθεί σταδιακά μέσω της προτιμησιακής και αμοιβαίας πρόσβασης μεταξύ των μερών, και τούτο με βάση τις παραδοσιακές εμπορικές ροές. Τούτο προϋποθέτει ότι η διαπραγμάτευση των παραχωρήσεων θα πρέπει να βασίζεται στηνφιστάμενη διάρθρωση του εμπορίου. Κατά συνέπεια, η Αλγερία ενέκρινε προτιμήσεις για την εισαγωγή προϊόντων στα οποία είναι ελλειμματική, ιδίως γαλακτοκομικών προϊόντων, σιτηρών, κρέατος, ζάχαρης και ελαίων. Από πλευράς της, η Κοινότητα έπραξε το ίδιο για τα παραδοσιακά εισαγόμενα προϊόντα, ιδίως στον τομέα των οπωροκηπευτικών. Θα πρέπει ωστόσο να σημειωθεί το γεγονός ότι η Αλγερία ενέκρινε επίσης παραχωρήσεις για την εισαγωγή ορισμένων οπωροκηπευτικών.

Κατά κανόνα, θα πρέπει να επισημανθεί το χαμηλό επίπεδο των κοινοτικών εισαγωγών γεωργικών προϊόντων καταγωγής Αλγερίας.

Η απελευθέρωση που προβλέπεται από τη συμφωνία θα εφαρμοσθεί επομένως από τις δύο πλευρές και θα είναι επωφελής για τα δύο μέρη.

Όπως επισημαίνει το Αξιότιμο Μέλος του Κοινοβουλίου, η συμφωνία σύνδεσης πρέπει επίσης να εξετασθεί στο πλαίσιο της στήριξης της ανάπτυξης της Αλγερίας και των δημοκρατικών διαδικασιών. Για να είναι η στήριξη αυτή αποτελεσματική θα πρέπει επομένως να μην παρουσιάζουν ανισορροπίες τα οικονομικά ζητήματα και ιδίως τα γεωργικά και να αντικατοπτρίζουν τις πραγματικές δυνατότητες εξαγωγών της Αλγερίας, καθώς και των αναγκών της από άποψη εισαγωγών.